อารมณ์เดี๋ยวดีเดี๋ยวร้าย คนรักมีประวัติซึมเศร้าค่ะ แต่อยากทราบว่าระดับนี้ถือว่ารุนแรงควรพบแพทย์ทันทีไหมคะ ทำยังไงถึงจะชวนเขาแล้วเขายอมที่จะไปด้วยกันทันทีเพราะตอนนี้คนรักเอาแต่นอนแล้วบอกว่าเพลีย
สวัสดีค่ะ kmpอาการที่เหม่อลอยมากขึ้น เฉื่อย ไม่ทำอะไรต่างๆเหมือนเดิมนั้น อาจจะเกิดจาก ความอ่อนเพลียทางร่างกายหรือจิตใจจากการทำงาน ความเครียดต่างๆในชีวิต หรืออาจเป็นโรคจิตเวชเช่นภาวะซึมเศร้า โรคซึมเศร้าถ้ามีอาการเฉื่อย ซึม พฤติกรรมเปลี่ยนแปลง ไม่ทำอะไรที่เคยชอบทำ เป็นต่อเนื่องมาเกิน 2 สัปดาห์ไม่มีช่วงที่ดีขึ้นเลย และอาการส่งผลต่อการเรียน การทำงาน การเข้าสังคม มีความคิดอยากฆ่าตัวตาย อาจจัดว่าเป็นโรคซึมเศร้าได้ ซึ่งถ้ามีโรคซึมเศร้าอยู่เดิม รักษาไม่ต่อเนื่อง ก็มีโอกาสที่โรคจะกำเริบได้ควรไปพบแพทย์เพื่อตรวจสุขภาพจิตอย่างละเอียดและรับยาต้านเศร้าถ้ามีข้อบ่งชี้ไม่ควรปล่อยทิ้งไว้ เบื้องต้นพยายามพูดคุยระบายปัญหากับผู้ที่ไว้ใจได้ และหาสิ่งที่ชอบทำเพื่อผ่อนคลาย